Gandia acull el III Trofeu Escolar de Ciclisme Triasport
08 maig 2019

## Gandia acull el III Trofeu Escolar de Ciclisme Triasport08 maig 2019Última actualització: 14 juliol 2025

![](../gestion/img/prova-gandia.jpg)  
  

La tercera edició del “**Trofeu Escolar de Ciclisme Triasport – Maf Roda**”, que se celebrarà al llarg d'un circuit d'un quilòmetre per la platja de Gandia i al voltant de l'hotel Bairen tindrà lloc aquest dissabte 11 de maig. Hi haurà 4 grups diferents per trams d'edat, de 3 a 8 anys, de 9 a 10 anys, d'11 a 12 anys i de 13 a 14 anys, el nombre de voltes al circuit dependrà de la categoria d'edat.

Participaran més de 250 xiquets i xiquetes, dels quals 25 pertanyen a l'escola organitzadora. Després de l'èxit de les dues primeres edicions, amb aquesta tercera es pretén que es consolide encara més, ja que aquest tipus de proves promocionen l'esport entre els més menuts i atrauen i entretenen als més majors.

**Lydia Morant**, regidora d'Esports ha volgut destacar que en ser un circuit de tan sols 1 quilòmetre, el tall de trànsit serà mínim. A més l'horari està ideat de manera que no afecte als restaurants, ja que evita l'hora de menjar i la de sopar. Així i tot, ha agraït “_la tolerància i comprensió del veïnat, que d'alguna manera es poguera veure afectat, encara que espera que siga una prova que per la seua visibilitat la poden gaudir tant els xiquets com els majors_”.

En la prova s’hi lliuraran 51 trofeus d’acord a la normativa de la Federació de ciclisme, a més de 60 medalles per als més xicotets, així com trofeus especials per als locals.

[Twittear](https://twitter.com/share)